ลักษณะการประกอบธุรกิจ

(1) ความเป็นมา

บริษัท น้ำมันพืชไทย จำกัด (มหาชน) ได้จัดตั้งขึ้นเมื่อวันที่ 28 มีนาคม 2528 โดยตระกูล
“วิทยฐานกรณ์” โดยเริ่มแรก บริษัทฯมีโรงงานสกัดและกลั่นน้ำมันถั่วเหลืองที่กำลังการผลิต 400
ตันเมล็ดถั่วเหลืองต่อวัน ต่อมาในปี 2533 บริษัทฯได้เข้าไปซื้อทรัพย์สินของ บริษัท
โรงกลั่นน้ำมันนครไชยศรี จำกัด และได้ทำการขยายกำลังการผลิต ทำให้มีกำลังการผลิตรวมเป็น
800 ตันเมล็ดถั่วเหลืองต่อวัน ในวันที่ 12 พฤศจิกายน 2533
จดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2535 ลงทุนในบริษัท
น้ำมันบริโภคไทย จำกัด ในสัดส่วน 14% ปี 2536 ลงทุนในบริษัท พรอดดิจิ จำกัด ในสัดส่วน 43%
ปี 2537 ลงทุนใน บริษัท ไทย เวทเจ็ดเทเบิล ออยล์ อินเตอร์เนชั่นแนล จำกัด ในสัดส่วน 65% ปี
2540 บริษัทฯ ได้ทำการปรับปรุงเพิ่มเติมเครื่องจักร ขยายกำลังการผลิตเป็น 1,500 ตันต่อวัน ปี
2541 บริษัทฯ ได้รับการรับรองระบบการบริหารคุณภาพ ISO 9002
เป็นรายแรกของประเทศไทยในอุตสาหกรรมน้ำมันพืช ในปี 2542 ได้ลงทุนสร้างโรงงาน 3 เฟสที่
1 สำหรับใช้เป็นคลังสินค้าและไซโลเก็บวัตถุดิบ ในปี 2543 บริษัทฯได้ขยายกำลังการผลิตเพิ่มเป็น
2,000 ตัน เมล็ดถั่วเหลือง/วัน และได้รับมาตรฐาน ISO 14001
เป็นระบบมาตรฐานการจัดการด้านสิ่งแวดล้อม ต่อมาในปี 2544
บริษัทได้ขยายกำลังการผลิตโรงงานที่ 3 ในส่วนของโรงสกัดเพิ่มขึ้นอีก 1,500 ตัน
เมล็ดถั่วเหลือง/วัน ทำให้บริษัทมีกำลังการผลิตรวมถึง 3,500 ตัน เมล็ดถั่วเหลือง/วัน และในปี
2545 บริษัทได้รับการรับรองระบบ HACCP (Hazard Analysis Critical Control Point)
หรือ วิธีการวิเคราะห์อันตรายและจุดวิกฤติที่ต้องควบคุมในการผลิตอาหารและระบบ GMP (Good
Manufacturing Process) หรือวิธีการที่ดีในการผลิต ในปี 2546
บริษัทได้รับการรับรองระบบบริหารคุณภาพ ISO 9001 : 2000 และในปี 2547
บริษัทได้เพิ่มกำลังการผลิตอีก 500 ตันเมล็ดถั่วเหลือง/วัน ทำให้บริษัทมีกำลังการผลิตรวม 4,000
ตันเมล็ดถั่วเหลือง/วัน

ลักษณะการประกอบธุรกิจ

บริษัท น้ำมันพืชไทย จำกัด (มหาชน) เป็นผู้ประกอบการอุตสาหกรรมการเกษตร ผลิตสินค้าหลัก 6
ชนิด ดังนี้

1.  กากถั่วเหลือง เป็นวัตถุดิบหลักที่ต้องใช้เพื่อผลิตอาหารสัตว์ กากถั่วเหลืองของบริษัทฯ
    จำหน่ายภายใต้ชื่อ “ทีวีโอ ไฮโปรมิล”
    เป็นผลิตภัณฑ์ที่ได้รับการยอมรับอย่างกว้างขวางในวงการอุตสาหกรรมการเลี้ยงสัตว์
    เนื่องจากมีคุณภาพสูง สม่ำเสมอ และ ได้มาตรฐาน

2.  น้ำมันถั่วเหลืองตรา “องุ่น” เป็นน้ำมันพืชที่ผลิตจากถั่วเหลือง 100%
    ใช้สำหรับปรุงอาหารในครัวเรือน
    และยังเป็นวัตถุดิบหลักที่สำคัญของอุตสาหกรรมผลิตอาหารสำเร็จรูปต่างๆ เช่น
    อุตสาหกรรมผลิตปลากระป๋อง อุตสาหกรรมผลิตน้ำพริกเผา และอื่นๆ
    เป็นน้ำมันถั่วเหลืองที่ได้รับความไว้วางใจจากผู้บริโภคและอุตสาหกรรมต่างๆ เป็นอย่างมาก
    เนื่องจากคุณภาพที่ไม่เป็นไข และให้คุณค่าทางโภชนาการที่ดีต่อสุขภาพ

3.  ฟูลแฟตซอย ภายใต้ชื่อ “ทีวีโอ ฟูลแฟตซอย”
    เป็นวัตถุดิบที่ใช้ผสมอาหารเพื่อเลี้ยงลูกสุกรและไก่ ช่วยให้ย่อยง่าย
    ให้โปรตีนและพลังงานสูงสุด อุดมด้วยกรดไขมันไม่อิ่มตัวซึ่งจำเป็นสำหรับสัตว์เลี้ยงชนิดต่าง ๆ
    โดยเฉพาะสัตว์เลี้ยงระยะเล็ก เสริมการเจริญเติบโตอย่างมีคุณภาพ
    โดยเฉพาะอย่างยิ่งช่วยเพิ่มการสร้างเนื้อแดงให้มากขึ้นในสัตว์

4.  เลซิติน เป็นวัตถุดิบผสมในอาหารกุ้ง เป็นสาระสำคัญในอาหารกุ้ง
    เป็นส่วนผสมในการผลิตอาหารกุ้ง ไก่ หมู ปลา เพิ่มความสามารถในการดูดซึมไขมัน
    คลอเรสเตอรอลในกุ้ง เพื่อนำไปใช้ในการสร้างเปลือก
    ทำให้เพิ่มอัตราการเจริญเติบโตและรอดชีวิต

5.  ดีฮัล ซอยมีล เนื้อถั่วเหลืองกะเทาะผิวออกแล้วให้โปรตีนและคุณค่าอาหารอื่น ๆ สูงขึ้น
    เหมาะสำหรับสัตว์ที่ต้องการอาหารคุณภาพสูงเพื่อการเติบโตและให้ผลผลิตสูงสุด

6.  ข้าวโพดอบ เป็นวัตถุดิบอาหารสัตว์ที่ให้พลังงานสูง
    สามารถใช้แทนปลายข้าวในสูตรอาหารสัตว์สำหรับเลี้ยงสุกรเพื่อลดต้นทุนค่าอาหาร

บริษัทย่อย

บริษัท พรอดดิจิ จำกัด

ดำเนินธุรกิจผลิตและจำหน่ายขวดพลาสติก PET เพื่อใช้สำหรับบรรจุอาหารและเครื่องดื่ม
รวมถึงน้ำมันพืชของบริษัทฯ โดยจำหน่ายให้กับทั้งบริษัท และลูกค้าภายนอก คุณสมบัติของขวด PET
มีความเหนียว ใส ทนต่อกรดและด่าง ป้องกันการซึมผ่านของก๊าซได้ดี
ทำให้ถนอมรักษารสชาติของอาหารและคุณภาพของอาหารและเครื่องดื่มได้ดี
ปัจจุบันมียอดขายประมาณ 210 ล้านบาทต่อปี ในอนาคตบริษัทจะยังคงพัฒนาอย่างต่อเนื่อง
เพื่อเพิ่มประสิทธิภาพและประโยชน์ใช้สอยมากขึ้น ซึ่งจะช่วยในการขยายตลาดและฐานลูกค้า

แนวโน้มอุตสาหกรรมนี้จะมีการขยายตัวถึง 10% ต่อปี ภาวะการแข่งขันในปีต่อไปค่อนข้างสูง
โดยเฉพาะอย่างยิ่ง การแข่งขันในด้านราคา เนื่องจากราคาวัตถุดิบมีแนวโน้มปรับตัวสูงขึ้น
บริษัทจึงได้มีมาตรการเตรียมเพื่อรับมือภาวะดังกล่าวด้วยการลดต้นทุนในทุก ๆ ด้าน
และปรับปรุงกระบวนการผลิตให้มีประสิทธิภาพมากขึ้น รวมทั้งการแสวงหาตลาดใหม่
เพื่อเป็นการเพิ่มยอดขายของบริษัท

ในรอบปี 2547 ที่ผ่านมา บริษัทฯ มีการขยายโรงงานโดยซื้อที่ดินเพิ่มเติม และสร้างอาคารใหม่ 1
หลัง และมีการติดตั้งเครื่องจักรเพิ่มเติม เพื่อขยายกำลังการผลิตเพิ่มขึ้นอีก 20%

บริษัท น้ำมันบริโภคไทย จำกัด

เป็น ผู้ผลิตและจำหน่ายน้ำมันรำข้าวตรา ” คิง”

บริษัท ไชน่าไทยเวทเจ็ดเทเบิ้ล ออยล์ (อู่ฮั่น) จำกัด

ดำเนินการผลิตและจำหน่ายน้ำมันพืชและกากที่ผลิตจากเมล็ดถั่วเหลืองและเมล็ดเรพซีด
(Rapeseed) มีโรงงานอยู่ที่เมืองอู่ฮั่น มณฑลหูเป่ย ประเทศจีน โดยมีกำลังการสกัดวัตถุดิบ 700
ตัน/วัน และสายการกลั่นน้ำมันพืช 250 ตัน/วัน
น้ำมันพืชที่ผลิตจะขายโดยผู้ซื้อจะนำถังหรือบรรจุภัณฑ์อื่น ๆ มาบรรทุกน้ำมันเอง นอกจากนี้
บริษัทยังขายน้ำมันในลักษณะบรรจุภัณฑ์สำเร็จรูปขนาด 5 ลิตร ภายใต้เครื่องหมายการค้า “องุ่น”
ด้วย ส่วนกากเรพซีด 40% เป็นการส่งออก ส่วนอีก 60%
จะขายให้อุตสาหกรรมอาหารสัตว์ในเมืองที่โรงงานตั้งอยู่ และขายไปสู่แหล่งเลี้ยงสัตว์อื่น ๆ
ในประเทศจีน

บริษัท ไทย เวทเจ็ดเทเบิ้ล ออยล์ อินเตอร์เนชั่นแนล จำกัด

เป็นบริษัท Holding Company ที่จัดตั้งขึ้นโดยมีวัตถุประสงค์เพื่อเข้าไปลงทุนในบริษัทต่างๆ
ในต่างประเทศ

 โครงสร้างการถือหุ้นของกลุ่มบริษัท

โครงสร้างรายได้

+----------------+----------+------+-----+----+-----+----+----+----+
| ประเภทผลิตภัณฑ์   | ดำเ      | %การ | 2   | %  | 2   | %  | 25 | %  |
|                | นินการโดย | ถือหุ้น | 547 |    | 546 |    | 45 |    |
+----------------+----------+------+-----+----+-----+----+----+----+
| รายได้จากการ    |          |      |     |    |     |    |    |    |
| ขายภายในประเทศ |          |      |     |    |     |    |    |    |
+----------------+----------+------+-----+----+-----+----+----+----+
| น้ำมันถั่วเหลือง    | TVO      | 100  | 2,  | 1  | 2,  | 1  | 1  | 1  |
|                |          |      | 556 | 6. | 496 | 9. | ,6 | 8. |
|                |          |      |     | 74 |     | 91 | 26 | 92 |
+----------------+----------+------+-----+----+-----+----+----+----+
| กากถั่ว          | TVO      | 100  | 7,  | 4  | 5,  | 4  | 3  | 3  |
| เหลืองและกากดีฮัล |          |      | 358 | 8. | 394 | 3. | ,0 | 5. |
|                |          |      |     | 20 |     | 04 | 37 | 32 |
+----------------+----------+------+-----+----+-----+----+----+----+
| ฟูลแฟตซอยและอื่นๆ | TVO      | 100  | 2,  | 1  | 2,  | 2  | 2  | 2  |
|                |          |      | 753 | 8. | 954 | 3. | ,1 | 5. |
|                |          |      |     | 03 |     | 57 | 72 | 26 |
+----------------+----------+------+-----+----+-----+----+----+----+
| รายได้จากการ    |          |      |     |    |     |    |    |    |
| ขายในต่างประเทศ |          |      |     |    |     |    |    |    |
+----------------+----------+------+-----+----+-----+----+----+----+
| น้ำมันและกาก     | TVO      | 65   | 2,  | 1  | 1,  | 1  | 1  | 2  |
|                | CHINA    |      | 599 | 7. | 690 | 3. | ,7 | 0. |
|                |          |      |     | 03 |     | 48 | 63 | 50 |
+----------------+----------+------+-----+----+-----+----+----+----+
| รวม            |          |      | 15, | 1  | 12, | 1  | 8  | 1  |
|                |          |      | 266 | 00 | 534 | 00 | ,5 | 00 |
|                |          |      |     |    |     |    | 98 |    |
+----------------+----------+------+-----+----+-----+----+----+----+

เป้าหมายการดำเนินธุรกิจ

  บริษัทมีเป้าหมายในการดำเนินธุรกิจ ดังนี้

1.  การรักษาความเป็นผู้นำในตลาดกากถั่วเหลือง และน้ำมันถั่วเหลือง

2.  ให้บริการ และส่งมอบสินค้าอย่างรวดเร็วและตรงเวลา

3.  นโยบายในการทำวิจัยและพัฒนาเพื่อคิดค้นผลิตภัณฑ์ใหม่ๆ อย่างต่อเนื่อง
    โดยเฉพาะผลิตภัณฑ์ที่เกี่ยวกับอาหารสัตว์
    เพื่อรองรับตลาดอาหารสัตว์ที่ยังมีปริมาณความต้องการอีกมาก